ન્યૂઝીલેન્ડ સામેની શ્રેણી માટે અંતિમ વાર ટીમ પસંદ કરનારા ભૂતપૂર્વ સિલેક્ટર સંદીપ પાટીલે કહ્યું કે તેના કાર્યકાળનાં ચાર વર્ષ દરમિયાન દરેક વખતે ગૌતમ ગંભીરના નામની વિચારણા થઈ હતી. પાટીલના કાર્યકાળમાં જ ગૌતમની ટીમ ઇન્ડિયામાં વાપસી થઈ હતી, પરંતુ ઈંગ્લેન્ડના ફાસ્ટ બોલર્સ સામે તેનું બેટ શાંત રહ્યું અને ફરી એક વાર ગંભીરને બહારનો રસ્તો દેખાડી દેવામાં આવ્યો હતો. ‘શું કેપ્ટનોએ ગંભીરનો વિરોધ કર્યો હતો?’ એવો સવાલ પૂછવામાં આવતાં ભૂતપૂર્વ સિલેક્ટર સંદીપ પાટીલે કહ્યું, ”ત્રણેય ફોર્મેટમાં ટીમના કેપ્ટન રહી ચૂકેલા એમ. એસ. ધોની કે હાલના ટેસ્ટ કેપ્ટન વિરાટ કોહલીએ સિનિયર ખેલાડીઓના નામનો વિરોધ નહોતો કર્યો. ટીમમાં કોને સામેલ કરવાે એનો નિર્ણય સિલેક્ટર્સે જ કર્યો હતો.”